Trakininkai I
Trãkininkai I (arba Trãkinykai I, blrs. Трокенікі 1, rus. Трокеники 1) – agromiestelis Gudijoje, Gardino srityje, Astravo rajone, Varnionių kaimiškojoje apylinkėje. Įsikūręs 25 km į šiaurę nuo Astravo, 30 km nuo Gudagojo geležinkelio stoties. Šalimais eina Vilniaus–Polocko plentas, tolėliau į šiaurę teka Vilija, vakaruose prasideda Lavoriškių miškai. Veikia pagrindinė mokykla, kultūros namai, biblioteka, ryšių punktas. Išlikusi XIX a. vid. Trakininkų Bogušių–Šyškų dvaro ansamblis su parku.